สวัสดีค่ะ ตอนนี้เครียดมากค่ะ ยังไม่พร้อมมีบุตรค่ะ ขอปรึกษาดังนี้นะคะ - เดือนธันวาคม ประจำเดือนมาระหว่างวันที่ 19-25 - มีพสพ วันที่ 22 (พลาดหลั่งใน) และกินยาคุมฉุกเฉินแบบ 1 เม็ดทันทีไม่เกินครึ่งชั่วโมง - เริ่มกินยาคุมแบบ 21 วัน (chariva) วันพุธ 26 เม็ดสุดท้ายกินหมดเมื่อวาน วันที่ 16 มกราคม - ประจำเดือนควรจะมาช่วงไหนคะ และการเริ่มทานยาคุมแผงต่อไป ควรเริ่มวันไหนคะ
สวัสดีค่ะ หากประจำเดือนมาวันที่ 19 ธ.ค. และได้มีเพศสัมพันธ์ในวันที่ 22 ธ.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งจริงๆ แล้วอาจไม่จำเป็นต้องทานยาคุมฉุกเฉินก็ได้สำหรับยาคุมกำเนิด ที่เป็นชนิด 21 เม็ด หากเริ่มทานวันที่ 26 ธ.ค. และทานหมดในวันที่ 16 ม.ค. ประมาณ 2-4 วันหลังจากนี้ หรือในช่วงประมาณวันที่ 18-21 ม.ค. ประจำเดือนก็จะมาค่ะ ส่วนการเริ่มทานยาคุมแผงใหม่นั้น เมื่อเว้นระยะครบ 7 วันแล้วนับจากวันที่ 16 ม.ค. หรือคือวันที่ 24 ม.ค. ก็ให้เริ่มทานแผงใหม่ต่อได้เลยค่ะ